text:
ORANJESTAD - Diamars mainta Minister di Finansa, Asuntonan Economico y Cultura, Sra. mr. Xiomara Ruiz-Maduro hunto cu Minister di Infrastructura y Medio Ambiente, Sr. Otmar Oduber y secretario di Monumentenfonds, Sr. Carlos Profet, a firma e contract pa e huur di e 'Cas di Tan Tin' na Pos Abou 19 keda concretisa.
Cas di Cultura y Departamento di Cultura a celebra 100 aña conhunto cu un Concierto di Gala
ORANJESTAD – Minister Xiomara Ruiz Maduro tabata presente diasabra anochi na e Concierto di Gala C100 cual tabata organisa na ocasion di e celebracion conhunto di 60 aña di Cas di Cultura y 40 aña di Departamento di Cultura.
Liderasgo Y Integridad
ORANJESTAD - Den vision di Gabinete Wever-Croes pa Departamentonan di Gobierno ta pa pone integridad un prioridad. Siendo integridad un tema delicado, pa goberna un pais na e miho manera, e departamentonan di Gobierno mester tambe ta riba e mesun linea di integridad.
Conseho Di Minister A Haya Resultado Di E Promer Tourist Satellite Account
ORANJESTAD – Ta trata di estadistica cu ta brinda un bista basta detaya di turismo y su efecto riba e economia di Aruba.
Sam, Scol Arubano Multilengual
ORANJESTAD - Un palabra clave den e Plan Educacion Nacional, PEN, ta e palabra SAM, Scol Arubano Multilengual. For di augustus 2019, tur scol preparatorio lo implenta SAM.
Futura Lab Y Gobierno Di Aruba Ta Lansa Mo-B Lab
ORANJESTAD - Durante lansamento di e proyecto innovativo ‘Mobile Makerspace’ dialuna atardi na MFA Santa Cruz, Prome Minister Evelyn Wever-Croes a duna un discurso gradiciendo na prome luga e ekipo di Futura Lab.
Prome Minister A Reuni Cu Reina Maxima
ORANJESTAD - Durante reunionan di nivel halto na New York. Durante bishita di Prome Minister Evelyn Wever-Croes e siman aki na New York pa participa den e Assamblea General di Nacionan Uni (UNGA 73), e mandatario principal di nos pais a reuni cu Reina Maxima di Hulanda.


c: text/html

text:
ORANJESTAD (AAN) — Diadomingo, 24 di juni, directiva di Centro di Bario Playa Pabao ta organisa e fiesta di San Juan cu nos Dera Gai den su Centro. E actividad aki ta cuminsa merdia pa 2’or cu un torneo di domino y benta di cuminda. E actividad ta termina anochi pa 11’or. Ya tin algun siman directiva ta preparando pa e actividad aki y tin diferente grupo cu a confirma nan participacion e.o. Kids 2 Kids dancers, Candy Dancers, Kids and Youth y Accion, Grupo di San Juan di Imelda Kleuterschool y Anglo Kleuterschool y naturalmente e Grupo Folclore di Santa Cruz bou di direccion di sra Lia Lopez. E musica ta den man di Rincon Boyzzz. Bar y cushina ta bon surti y no ta cobra entrada. Directiva di Centro di Bario Playa ta desea e pueblo di Aruba un dushi dia di San Juan y ta invita nan pa participa activamente den e celebracion aki. Laga nos proteha nos fiesta cultural di San Juan pasobra si nos mes no haci’e ningun hende lo haci’e pa nos. Directiva di Centro di Bario Playa Pabao tambe ta hasi un suplica pa no kima mondi y asina destruyendo nos naturalesa. Pues diadomingo 24 di juni nos ta topa na Centro di Bario Playa Pabao pa celebra e fiesta di San Juan cu nos Dera Gay.
Fiesta di San Juan cu Dera Gai na Centro di Bario Playa Pabao cu Rincon Boyzzzzz
- Advertisement -

robotstxt: allowed

filter: keep


text:
Causanan di trastorno neurocognitivo
Ta existi diferente condicion cu ta causa un cantidad di sintomanan di trastorno neurocognitivo y cu tin su origen den cambionan cu ta tuma luga den e cerebro y cu na su turno ta conduci na perdida di celnan den e cerebro (nervionan).
Algun condicion neurodegenerativo ta ensera entre otro e siguiente sindromanan:
- Di tipo Alzheimer
- Vascular (multi-infarcto)
- Lewy bodies
- Fronto-temporal (incluso e asina yama Pick’s disease)
- Korsakoff (abuso di alcohol)
- AIDS / SIDA


text:
“Ta husto pa contrata un sicario pa resolve problema? E no ta husto. Nos no por kita bida humano, aunke cu e ta chikito,” el a bisa. Esaki ta di dos biaha den ultimo lunanan cu Papa Francisco a expresa e oposicion largo di Iglesia contra aborto den un forma violento.
Comparacion cu Nazi
Iglesia ta sinja e oposicion di aborto ta absoluto, mustrando niun excepcion. E Papa a admiti cu tin biaha circunstancianan ta pone cu hendenan muhe ta haci aborto y ta acerca pastornan pidiendo pa absolve nan di pecado di aborto cu nan a comete.


text: Diabierna, 10 di augustus, directiva di Centro di Bario Playa Pabao ta organisa otro “nochi di cine” pa e muchanan di Playa Pabao y di Aruba engeneral. E anochi di cine ta completamente gratis cu e posibilidad pa cumpra popcorn, hotdog y refresco na prijsnan di famia. Ta cuminsa cu e pelicula pa 7’or pm y ta termina 9.00 pm. Lo pasa e pelicula “MONSTER FAMILY”. Pues esaki ta un bon opurtunidad pa nos muchanan gosa di un pelicula cu nan mayornan. Un invitacion ta bay na mayornan pa compaña nan yiu(nan) y bin disfruta di e “nochi di cine” na Centro di Bario Playa Pabao”.


text:
Korte biografie van Luis H. Daal
Bij de overhandiging van het geschreven nalatenschap van Luis H. Daal aan museum Mongui Maduro (Curaçao) op 5 oktober 2013, werd onderstaande korte biografie van deze auteur voorgelezen door Jeroen Heuvel.
Biografia kòrtiku di Luis ‘Yei’ Henrique Plácido Daal
Luis a nase dia 5 di òktober 1919 na Kòrsou. Su mama Angélica ‘Leka’ Angelista a duna lus na seis yu. Luis tabata esun di kuater. Awe Luis lo a kumpli 94 aña.
Di 1939 te 1942 e tabata sectie-commandant Transport-colonne van het Rode Kruis, di 1942 te 1945 el a sirbi komo sergeant der infanterie den servisio militar.
Ora e yònkuman tabatin 22 aña el a drenta den servisio di Firma Troost, anto na 1946 el a bira hefe di e departamento ‘claims and forwarding’na S.E.L. Maduro & Sons.
Huntu ku su amigu Otrobandista Guillermo Rosario, Luis tabata redaktor di e mensual Edifiquemos, di e klup deportivo Independiente. E promé edishon a sali na novèmber 1941, e último seis luna despues na mei 1942. Esaki ta durante Di Dos Guera Mundial. Despues Daal a bira redaktor di e semanario Sportkoerier, ‘algemeen sportblad voor het gebiedsdeel Curaçao’, ku a sali pa promé biaha dia 5 di mei 1944. Daal a remplasá redaktor Otto H. Zalm dia 22 di yüli 1944. E último edishon tabata na komienso di 1945. Sportkoerier a publiká artíkulo na Hulandes, Papiamentu i Spañó.
Na 1947 el a bira redaktor deportivo na La Prensa, despues redaktor hefe di e diario na Spañó akí i asta direktor komersial.
Na 1950 el a bai Spaña unda el a studia entre otro periodismo, filosofia i Spañó. Na 1962 el a bira lèktòr na Universidat di Madrit unda el a duna Nederlandse Taal en Letteren i Historia kultural di Hulanda i Bélgika.
Na 1968 el a muda pa Hulanda unda el a bira koordinadó di Centraal Bureau Toezicht Curaçaose Bursalen. Na 1975 el a bira Hefe di Departamento di Culturele Zaken van het Kabinet van de Gevolmachtigde Minister van de Nederlandse Antillen.
E ta konosí komo poeta di tomo manera Kosecha di Maloa (1963) i Sinfonia di Speransa (1975).
El a skirbi biografia di entre otro Carlos Manuel Piar (1970).
El a skirbi 13 edishon di e radionovela Lorna, mi yu ku mi, ku a pasa na Curom na aña 1961.
Ademas e tabata papiamentista te den su igra. Na 1961 el a ofresé gobièrnu un relato di e komishon ku el a enkabesá pa yega na un ortografia di papiamentu, titulá: ‘Fo’i hopi un so’.
E ta konosí komo traduktor literario na tres lenga. Na Papiamentu por ehèmpel A Christmas Carol (Charles Dickens), na Spañó entre otro Bekentenis in Toledo (Colá Debrot) i na Hulandes diferente buki, manera e piesa di teater brasileño As mâos de Eurídice(Pedro Bloch).
Banda di tur esaki e tabata kinólogo, i miembro di hurado na kompetensia di kachó di rasa. For di 1958 e ta publiká regularmente den e revista hulandes De Hondenwereld.
Na 1984 el a risibí e premio bienal di Fundashon Pierre Lauffer
Chapi di Plata.
El a risibí kondekorashon di Ridder in de Orde van Oranje Nassau, Cruz de Caballero de la Orden de Isabel la Católica (Spaña), Ridderkruis in de Kroonorde van België i Comendador en la Orden de Andrés Bello (Venezuela)
Póstumamente a otorgá Daal e premio Tapushi Heraclio Henriquez 1997. Na e aña ei Luis Daal lo a bin duna un kurso di periodismo na Kòrsou, den koperashon ku Instituto Kultural Independensha, di Joceline Clemencia (di felis memoria), pero 16 aña pasá Luis Daal a troka bida dia 15 di aprel 1997 na Den Haag, unda a krem’é.
Ma grásias na su obra skirbí, awendia ainda e ta sprinchi.


text:
Rif- Sint Marie
Den serkania di e lanth¨is tin dos pos. Un pos pa e krio di bestia, yama "pos afˇ", i un pos di pia, yama "pos di mŔrs".
lanth¨isnan, splikashon general
Un temporada tabata prosŔsa indigo. E baki di indigo ta hopi lew for di e
lanth¨is.
Esaki ta pa motibo di e holo malu i por ta posibel tambÚ pa e ta mas serka di e matanan
di indigo. Pa ha˝a awa si ta difisil. Awa di laman no ta bon pa trahamentu di indigo (?).
NŔt den e pida mondi entre e kaminda i e benenwater ta e bakinan pa prosesa indigo.
Klek riba e p˛trÚt pa mira esun mas ariba.
Un buraku den e muraya na un
kura pafo di e lanth¨is.
kas di kunuku


text:
© 2014-2015 Stichting Jeugdwerk Jong Bonaire.................Contact.......................Webdesign donated by: Fundashon Bon Kousa
E inisiativa nobo aki a inisiá den 2013. E sentro tin komo meta krea un ambiente doméstiko pa hóbennan unda, bou di guia di profeshonalnan por traha riba nan abilidatnan ku nan mester pa hiba un bida independiente i produktivo.
Hopi hóben no por biba na kas pa motibu ku tin tiki espasio na kas òf tin problemanan sosial den nan bario òf famia. Hopi no ta haña e oportunidat pa sigui studia òf desaroyá. Hopi biaha nan no ta prepará pa hiba un bida independiente despues di skol avansá, ku e konsekuensha ku nan por siña kustumbernan malu.
Den e Sentro Siña Biba Traha Jong Bonaire tin lugá pa 18 adulto hóben (edat di 17 te 27 aña ) pa biba den un ambiente ku ta stimulá nan pa bira responsabel, ta sosial ábil i entre tantu sigui nan estudio avansá òf bai nan (promé) trabou.
E habitantenan ta yuda mantené e sentro, yuda ku kushinamentu i hasi limpi, siña traha presupuesto i transakshon bankario pa medio di Internet,nan ta siña karga responsabilidat finansiero (nan ta paga pa nan kuminda i estadia) nan ta siña kushiná salú, ta buska trabou i ta solisitá e mantené nan trabou.
Desde 2013
E proyekto biba bou di guia ku ta enserá “siña, biba ,traha” a yena un bashí den e kuido hubenil boneriano. Ya na kuminsamentu a ripará ku e ta chikitu pa kumpli ku tur e pedidanan. Nos ta ofresé un kuminsamentu strukturá i sigur pa adultonan hóben ku tin un problema pa kuminsá..
Abo por yuda nos !Tuma kontakto ku nos si bo ke duna ayudo òf ta deseá mas informashon di e sentro.
Jong Bonaire is a "Algemeen Nut Beogende Instelling" (ANBI) registered #823934081


text:
Text of an article that appeared in Bon Dia Aruba, by Luis Aníbal Villegas. The Arubian journalist, after interviewing me about the theme and the manifesto for the exhibition ‘‘Power and Ancestors’‘ that I had curated in faraway Amsterdam, wrote a newspaper item reflecting upon the amnesia that influences daily politics on the Caribbean island Aruba. We agreed on the irony of the situation wherein anti-immigrant sentiment towards people from the nearby Latin American mainland befalls those islanders who would rather forget the important historical and cultural ties between Aruba and Venezuela and Colombia, and the fact that nearly every Arubian, myself included, has an ancestor who once immigrated from either Venezuela or Colombia to the tiny island a few kilometres off the coast of the Venezuelan peninsula of Paraguaná.
“Hopi hende cu ta xenofobo contra Venezolanonan por ehempel tin antepasadonan Venezolanonan, cual ta algo ridiculo pasobra ancestria Venezolano y Latino en general na Aruba ta sumamente comun.”
Asina curado di exposicion Poder y Ancestronan, esta Arturo Desimone ta conta Bon Dia riba un aspecto chikito di loke e exposicion colectivo ta trata.
E exhibicion na Gallery WM Amsterdam ta envolvi 14 artistanan internacional, tin como curadonan Sebastian Rypson y Arturo Desimone. E ultimo ta un artista naci y cria na Aruba.
Conhuntamente tur e artistanan riba nan propio manera ta explora e tema di conecta cu nan propio antepasadonan y e manera con artistanan contemporaneo por kibra e desinteres colectivo di conexion di antepasado mirando advent di tecnologia post moderno y emocionnan virtualmente fabrica.
Pa e curadonan di e exhibicion aki – cual segun sr. Desimone tin un conexion tambe cu Aruba – nan kier trece dilanti cu e artista ta un medio pa conecta pasado y futuro den un mundo unda ta comparti informacion riba un velocidad extremadamente halto , pero unda no tin memoria pa loke a pasa anteriormente.
”Gitanos dans la Rue Rivoli Pari” obra di Arturo Desimone
Influencia antepasado
Esaki no ta toca solamente e contenido di e informacion si no tambe con e ta wordo presenta. Pues den hopi cultura occidental, incluyendo di nos, imagennan ta wordo comparti constantemente. “Tur hende ta fotografo y nos ta wordo bombardia cu imagennan diariamente.” Pero esaki no ta tur caminda asina. Segun sr. Desimone otro culturanan ta duna mas importancia na imagennan cu nos pasobra ey ta menos comun pa comparti asina hopi imagennan.
Consecuencianan pa nos sociedad – cual e exhibicion aki kier argumenta – ta cu imagennan ta bira hopi menos poderoso. E curado ta duna un ehempel di culturanan den medio oriente unda cierto imagennan por causa scandal, cual ta contrasta nos cu ta hopi menos vulnerabel, pasobra nos ta wordo bombardia regularmente cu nan.
Loke e exposicion colectivo ta trece dilanti ta cu tur e tecnologia aki ta solamente sirbi pa distancia nos di nos antepasadonan, pues e pregunta cu e artistanan ta purba haya un manera pa resolve ta: nos antepasadonan ainda ta nifica algo pa nos? Nan ta influencia nos bida ainda?
Dibujo di Ron Amir, artista di Israel.
Pa e curadonan y e artistanan e rol di antepasadonan pa cada un di nos ta keda un influencia grandi den nos bida diario y nocturno por medio di guia, proteha y tormenta. E exposicion ta explora loke ta morto y e posibilidad cu nos tin pa tene interaccionnan profundo cu nan.
Explorando efecto di migracion
Pero kico tur esaki kiermen pa Aruba? Apart di ta un curado Arubano, sr. Desimone ta pone den cuestion e manera con Aruba ta trata asuntonan di migracion, unda claramente e por mira pa algun tempo caba – desde añanan 90- cu tin un sintimento nacionalista contra cierto migrantenan, cual ta inclui Latinonan.
Den e contexto di e obra e tema di migracion e artistanan ta nabega extensamente aunke esaki no ta e tema di e exhibicion. Artistanan manera Ron Amir (Hulanda/Israel) ta explora cu nan obranan, kico e rol di migracion a hunga pa e bidanan di su ancestronan, cual – danki na nan– e por ta bibo awendia.
Sr. Desimone mes ta participa cu par di obra den e exposicion, unda hunto cu Ron Amir e ta trece na luz e refugiadonan di holocaust cu a keda destrui riba islanan di Grecia manera Cyprus. Ambos artista tin antepasadonan hudiu nan no por a para di conecta cu esaki den e contexto di e exposicion.
Xenofobia contra Latinonan
Pero biniendo bek na Aruba, sr. Desimone, kende ta comparti hopi lasonan historico por medio di su antepasadonan cu paisnan manera Polonia, Colombia y Argentina, ta conta con ‘a mi semper a pensa cu biniendo di un luga chikito y multicultural manera Aruba tin su fruta, pasobra na un luga manera Aruba ta ridiculo pa hende ta nacionalista, aunke esaki sa pasa’.
Mirando cu Aruba a wordo colonisa, pero nunca a pasa un revolucion ‘berdadero’, esaki ta algo interesante pa mira pa sr. Desimone. E curado ta reacciona tambe riba e sintimento di xenofobia pa particularmente Latinonan y Venezolanonan. “Hopi hende cu ta xenofobo contra Venezolanonan por ehempel tin antepasadonan Venezolanonan, cual ta algo ridiculo pasobra ancestria Venezolano y Latino en general na Aruba ta sumamente comun. Mi mes tin aunke sea un conexion cu Colombia.”
Esaki ta algo cu a molestia sr. Desimone particularmente den añanan 90, unda tempo ey rond henter continente Latino Americano tabatin un ola di xenofobia na paisnan manera Argentina, Bolivia y mas pais cual ta ilogico, mirando cu ta paisnan cu a wordo construi pa inmigrantenan, segun sr. Desimone. “E tempo ey tabata particularmente straño pasobra bo ta haya persona cu ta corda nan experiencia cu discriminacion pero nan no ta stop di discrimina contra otro.”
Portret di Steven Jouwersma, artista macamba parando banda di su ”Kabes di Kadushi” na Corsou.
Nacionalismo positivo y inclusivo
Pero aki sr. Desimone no ta contra tur forma di nacionalismo si no cu e ta critica fuertemente nacionalismo of etno-nacionalismo cu ta sirbi pa exclui y stigmatisa stranheronan, mientras por ehempel ta manda placa/capital na paisnan di afo.
E otro banda di nacionalismo – esta e nacionalismo cu ta inclusivo, kier desaroya propio industria, kier tin conexion cu propio tera of cu tin como meta pa bira mas independiente como pais/isla– ta loke e ta considera positivo, miho y mas creativo.
Na e exposicion no ta trata solamente cu temanan di migracion ‘nos lo amplia mas riba e exposicion aki den un proximo edicion y e temanan religioso y aristocratico cu e artistanan ta toca cu nan obranan’.
E exposicion Poder y Ancestronan lo ta presente na Gallery WM te fin di prome siman di april. Potretnan di obranan ta cortesia di curado Arturo Desimone.


text:
Oranjestad– Riba peticion di e directora di DAS sra. drs. Glenda Hernandez, Grupo di proyecto Protocol di Seguridad, cu a wordo forma na aña 2017, a organisa un atardi informativo obligatorio pa personal di DAS na UNOCA.
Lider di e grupo Protocol di Seguridad Elsie-Marie Ras MSc hunto cu miembro drs. Marisol Krosendijk a haci diferente investigacion tanto internamente como tambe externamente pa loke ta trata seguridad di tur trahador di DAS. Cu e resultado y informacion ricibi, a compila diferente documento y a haci esaki disponibel na e personal di DAS, Minister di Asunto Social y Labor sr. Glenbert Croes y na otro instancianan (no-)gubernamental.
Na aña 2017 a tuma lugar diferente presentacion na e personal di DAS y segun planificacion a organisa e atardi informativo aki. E intencion di e atardi informativo aki tabata pa concientisa e personal di DAS riba e topiconan di agression, suicidio y psicosis.
For di e diferente investigacion bou di e personal di DAS a sali afor cu tin un necesidad grandi pa informacion practico riba dos area: Con pa identifica (na tempo) y con pa atende cu personanan riba e areanan di agresion, suicidio y psicosis. Teniendo na cuenta e clientela cu DAS ta atende cune diaramente cu ta encera entre otro clientenan psichiatrico y e resultado cu e personal di DAS a indica, a dicidi di acerca psychiatra Dr. Hendrikus van Gaalen pa duna un presentacion ariba e topiconan menciona.
Dr. van Gaalen ta Psychiatra y Director medico di Fundacion Salud Mental Aruba tambe conoci como ‘Respaldo’. Respaldo ta e ‘Geestelijk Gezondheidszorg’ di Aruba cu ta haci entre otro e parti trabou social psychiatrico pa ful Aruba. Desde 1 di januari 2018 ‘Psychiatrische Afdeling Algemeen Ziekenhuis’ (PAAZ) ta forma parti di Fundacion Respaldo.
DAS y Respaldo ta haña hopi importante pa traha hunto y siña di otro riba un manera practico y liher, sin perde mucho tempo cu e.o. presentacion y reunionnan. Hunto cu Dr. van Gaalen, dos verpleegkundige Randy Laumen y Shari Laclé di Fundacion Respaldo a duna un super bon presentacion cu hopi informacion ariba e topiconan, nan a duna hopi tips practico y tambe les di self defense na e personal di DAS.
Sra. drs. Glenda Hernandez den nomber di DAS kier a duna un danki grandi na Dr. van Gaalen y su team Randy Laumen y Shari Laclé y tambe na e team organisador di DAS Protocol di Seguridad pa e atardi informativo y e oportunidad di por a experiencia e training.


text:
Presidente di Parlamento sr. William Millerson huntu ku Grefir sr. Silvin Cijntje a risibí djawps dia 14 di sèptèmber 2017 bishita di Azaria de Groot ku a entregá su tésis di su estudio ku el a finalisá na Erasmus Universiteit na Rotterdam. Azaria de Groot a gradua riba e nivel di Master, speshalisa den "International and European Public Law". Tópiko di su tésis ta: "To what extent can the Netherlands legally impose implementation of the EU sanctions on its Dutch Overseas Countries and Territories?" Presidente di Parlamento a deseá Azaria hopi éksito den su futuro karera profeshonal.
Azaria de Groot a entregá su tésis na Presidente di Parlamento
Presidente di Parlamento sr. William Millerson huntu ...


text:
Willemstad - Djamars 17 di yüli 2018, personal Hato Polis, konhuntamente ku KMAR, Duana i Cap, a tene kontròl den área di Plaza Margaret Abrahams (Airport Hato).
E kontròlnan aki a tuma lugá entre 12.30 or - 14.15 or di merdia. E unidatnan a kontrolá un total di 56 vehíkulo, i a partí 16 prosèsverbal pa e siguiente infrakshonnan:
- Manehá un vehíkulo sin reibeweis bálido 3
- Manehá un vehíkulo sin seguro bálido 4
- Manehá un vehíkulo ku glas skur 2
- Manehá un vehíkulo sin plachi number 1
- Manehá un vehíkulo sin faha di seguridat 1
- Manehá un vehíkulo sin karchi di kùr 2
- Manehá un vehíkulo sin belasting bálido 3
Durante di e kontròlnan den un vehíkulo polis a haña i konfiská un “Taser” pa mas investigashon. E kontròlnan aki ta kontinuá.


text:
by LocoGamer | Mar 26, 2018 | Playstation, Top News, XboxNinja Theory a anuncia cu Hellblade: Senua’s Sacrifice, e acclaimed action game cu ta explora mental illness via e lens di Norse mythology, lo lansa riba Xbox One dia 11 di april. E wega aki tabata un PlayStation 4 console exclusive y tambe riba PC. Hellblade...
by LocoGamer | Feb 13, 2018 | PC, XboxApart di sali riba Xbox One, Sea of Thieves tambe lo yega riba PC. Despues di haci par di test, Microsoft y developer Rare a comprati e official system requirements y recommended specs pa por hunga e wega sin problema riba PC. Pa cuminsa, e minimum requirements lo...
by LocoGamer | Jan 12, 2018 | XboxSi ainda bo no a hunga Halo 5: Guardians, y bo tin gana di test e, awo ta bo chens paso e ta bay ta completamente gratis e weekend aki te cu 14 di januari, tanten bo ta un Xbox Live Gold member. Bo por download e wega via e Xbox One dashboard, e wega mes lo ta...
by LocoGamer | Jan 2, 2018 | Nintendo, PC, Playstation, Top News, XboxPUBG ta un di e biggest games riba planeta y ainda e ta sigui crese. December 30 tabata e fecha cu e wega aki a pasa 3 miyon player concurrente riba Steam. September e wega a yega su prome 1 miyon players, pa oktober nan a pasa 2 miyon y awo nan a yega un otro...
by LocoGamer | Dec 21, 2017 | PC, Top News, XboxPlayerunknown’s Battlegrounds a sali siman pasa riba Xbox One via su Game Preview Program y e wega tabata un quick success. Brendan Greene a bisa riba Twitter cu e wega a yega 1 miyon players riba Xbox One den solamente dos dia. Asina mes cu e wega no ta ful cla...


text:
ORANJESTAD (AAN): Diadomingo ultimo, 5 di Novemeber, e Asociación Amigos de Colombia, mihor conoci como ASOCOL, a cuminsa cu nan proyecto pa asina restaura y embeyece nan Plaza situa dilanti di Price Smart, Plaza El Condor.
E plaza ta un simbolo pa e comunidad Colombiano y ta worde usa anualmente pa eventonan, especialmente rond di e tempo di pasco. E Directiva nobo di ASOCOL cu tin Moises Fernandez como presidente, ta pone hopi emphacis riba e plaza, como e ta e un lugar unda tur colombiano y latino por uni como un comunidad Latino na Aruba y traha riba desaroya y pusha pa dilanti e comunidad na Aruba.
E proyecto aki ta uno cu a mira varios voluntario, personanan y companiana igual, participa pa asina por completa e prome fase di e proyecto. Incluso nos a haya un tremendo ayudo di e Honorabel Consul di Colombia, Señora Gnecco Pla, cu a presenta durante e limpiesa pa duna un man.
Locual ta sigui awor ta e mantencion y embeyecimento di e tereno, pa asina por tine limpi na tur momento, y tine disponibel pa diferent evento cultural y familiar cu ASOCOL kier organiza den futuro cercano. E directiva actual lo percura pa mantene e plaza limpi y organiza eventonan familiar/cultural, pa asina e comunidad por ta orgulloso di nan plaza. Actualmente tin un acuerdo cu un compania cu lo mantene e plaza como un sponsorship pa e asociacion, cu lo zorg pa e Plaza semper ta netchi y limpi.
Nan kier agradeci tur e voluntarionan cu a participa durante evento cu a cuminsa mainta trempan riba un diadomingo. Nan tur a traha duro y a duna e directive un animo grandi pa sigui cu e bon trabao. Un danki grandi tambe ta bay pa e companianan cu a sponsor y yuda nan durante e evento.
E siguiente evento pa ASOCOL lo ta e conocido “Dia de las velitas” cu ta tuma lugar dia 7/8 di December. Keda pendiente pa mas informacion cu lo worde publica den e siguiente luna.
Si bo ta interesa di haya mas informacion tocante ASOCOL of ta desea di bira miembro, por manda nan un email na asocolaruba@gmail.com.


text:
E conferencia di ATCA 2018, ta manera e otro conferencianan anterior cu ATA a comparti diferente informacion referente e aña aki, segun CEO di ATA, Ronella Tjin Asjoe-Croes.
Esta esun dedica na Europa y Latino America, cu a tuma luga siman pasa. E biaha aki ta pone atencion riba e mercado di Norte America, e mercado primario pa Aruba.
Atrobe, ta pa haci negoshi, ta pa laga socionan conoce tur locual a cambia, conoce aspectonan nobo di experiencia Aruba. Sigur, sigura cu nan atencion pa e proximo dianan ta dedica na Aruba. No ta miho manera pa haci’e pa tin nan presente na Aruba mes.
Atendencia
Di acuerdo cu e standardnan, segun Tjin Asjoe-Croes, tabata satisfactorio. ATA tin su socionan primario cu ta na Aruba y mester resalta tambe e hecho cu pa ambos, Merca, pero tambe e mercado di Canada. Mester a pidi un aplauso pa henter e ekipo di Aruba, incluyendo e socionan den mercadonan tambe.
Dicon
A mira un aña 2017 hopi fuerte. Merca a crece cu 11 porciento. E aña aki te cu April ta creciendo cu 7 porciento. Y Canada a crece cu 12 porciento. E aña aki, te cu April ta 11 porciento. Mester remarca cu tin e aspecto di horcan cu a azota diferente destinacion den Caribe, di cual ainda algun ta sintiendo e impacto. Pero ta bon si pa tene na cuenta cu prome cu esey, ya caba e mercadonan aki tabata mustrando resultadonan asina aki caba.
Tin un demanda fuerte, resultado di diferente esfuerso cu ta haci den colaboracion cu esnan cu ta presente. Mercado di Norte America ta representa 70% di total di turismo pa Aruba. E ta sigur hopi importante y ATA ta hopi gradicido cu nan ta na Aruba. Ambos socio riba nivel di tour operator, esta esnan cu ta bende Aruba, pero tambe aerolineanan presente tambe. Mas cu claro, esey ta di hopi beneficio den e dianan nos dilanti tambe.
Presupuesto pa promocion
Pa total pa loke ta entrada y presupuesto di operacion di ATA, mas of menos historicamente un 80% di e presupuesto ta bay pa mercadeo. Esaki ta consisti di mercadeo internacional den diferente mercado, pero tambe mercadeo local. Cu locual kiermen por ehempel, eventonan cu ta tuma luga. Por ehempel Aruba Soul Beach Festival. Pero tambe por pensa riba por ehempel di un evento exitoso cu tabata tin algun siman pasa, esta e Food Truck Festival. Ta diferente proyecto cu ta tuma luga riba nos isla, cu ta bon pa experiencia. E ta yuda bende Aruba den diferente mercado y como tal e ta parti total di e presupuesto di mercadeo di ATA. 80% ta bay den loke ta negoshi principal. E meta di proposito princpal di ATA cu ta pa mercadea pais Aruba y esaki ta consisti den aspectonan internacional y local y tambe sin lubida inversionnan cu kisas hopi biaha no ta bin dilanti, pero inversion den nos siguridad, inversion den mantencion di nos beachnan y asina tin otro ehempelnan di cosnan cu ta parti di e mercadeo total.


text:
-
Contact
- lionel_326@hotmail.com
Unda e bon hòmbernan na Kòrsou ta anto?
Reading Time: 8 minutes
Awor, lo bo ta puntra ta kiko t’e nesesidatnan inkonsiente di hende muhé anto? Esei ta difísil pa mi bisa, pasó manera mi a indiká, nesesidat sikológiko di kada hende ta diferente, i nan ta forma i kambia dor di situashon di bida ku el a nase aden, su kriansa, kerensha (religioso) i eksperenshanan di relashonnan anterior. Pero, hopi hende muhé ta wòrdu atraé pa sierto kosnan básiko den hende hòmber i esei ta:
1. Rekurso finansiero (pa komodidat i status den bida).
Esaki ta un pregunta ku kada bes mi ta tende hende muhé hasi. Si mi bai nan tras, mi ta haña e impreshon ku no tin bon hòmber mas na Kòrsou. Pero esaki ta bèrdat? Esaki ta kuadra? Òf kisas e muhé ta kore ku tur e bon hòmbernan pasó nan wowo ta mas habrí p’e mal hòmbernan?
Un muhé por haña un bon hòmber riba dje, pero e por bisa ku e hòmber no ta su tipo. Awó mas ku klaro, ta masha difísil pa bo ta den un relashon ku un persona ku bo no ta sinti atrakshon na dje. Pero tin ora bo tin ku wak bon, pasó tin bia nèt e hende ku bo no por soportá ei, òf bo no gust’é pasó e ta manera ‘nerd’, òf bo no ta hañ’é atraktivo pasó e no ta bisti den stail, òf bo no ta haña ku e ta bo tipo, pasó su nanishi ta grandi, kisas ta nèt e persona ei t’esun ku por pone bo kana riba tapeit kòrá pa restu di bo bida, pero tin kosnan ku bo tin ku mira den dje ainda.
Den mi buki ‘Kibra Hacha’ mi a splika dikon sierto muhénan tin tendensia di kai pa hòmbernan tipo ‘Bad Boy’. Den e mesun buki aki i despues den ‘Niun Pátaka‘ mi a elaborá riba kriterianan ku hende ta apliká pa yega na un pareha. Anto tin bia bo tin ku analisá bo mes pa bo wak si bo kriterianan ku ta laga bo yega na e hòmber ku abo tin bista na dje, ta korekto òf no. E kriterianan aki ta kambia segun bo edat ta subi, i bo eksperensianan di bida, kuminsando na e kriansa ku bo a risibí prinsipalmente dor di e promé hòmber ku bo tabata tin den bo bida (usualmente bo tata) ta hunga un ròl masha importante den e tipo di hòmber ku abo lo tin bista p’e. Lesa ‘Niun Pátaka‘ p’abo komprondé presis ki ròl bo kriansa ta hunga den esaki.
E kriterianan ku bo tin ta pa satisfasé sierto nesesidatnan ku bo tin. Bo eksperensianan tambe ta kambia bo lista di kriterio. Prinsipalmente relashonnan anterior ku bo tabatin, i esakinan ta duna bo otro tipo di nesesidat. Mi ta duna bo un ehèmpel metafóriko pa bo komprondé kiko mi ke men.
Mi tabata tin un telefòn Nokia E7. E telefòn aki ta masha bon telefòn. E bateria no tabata grandi, pero si e tabata dura mi sigur dos dia. Ten ku mi a kumpra e telefòn aki, mi kriterio prinsipal tabata pa e telefòn wanta karga mas ku un dia. E tempu ei mayoria hende a kuminsá kumpra Samsung i hopi hende tabata reklamá ku e bateria ta baha den un dia. Ami si no tabata tin pasenshi pa karga telefòn tur dia, pues mi nesesidat tabata pa e bateria dura largu. Anto esei tabata e kaso tambe. E bateria di e Nokia aki tabata dura dos pa tres dia, kual ta hopi bon. Despues di esaki, ta e pantaya tabata sorprendé mi. E telefòn ta bin ku un asina yamá ‘Corning Gorilla Glass’ i e telefòn aki por a kai 10 bia, kibra e vlur, pero e telefòn mes ta keda bon bon. Mi ta hinka e telefòn den mi saku sin ‘case’ sin nada, anto den mi saku tin yabi, sambèchi, skrufdrai, blet, ko’i kòrta uña, kuchú di slais keshi i un aispik. Nunka e pantaya a raspa a ni un krenchi. Te awe e pantaya ta manera nobo. Mi úniko problema ku e telefòn aki tabata ku e no tin Android ariba. E OS (Operating System) ku e telefòn ta bin kuné ta Symbian, anto esaki tabata limitá mi na hopi ‘applications’ ku mi no por uza.
Pues mi a bai buska un otro telefòn, i akinan mi kriterio a kambia. Mi nesesidat prinsipal ta pa e telefòn tin Android ariba pa mi por ‘download’ tur ‘app’s’ ku mi tabata ke. Asina mi a wak un Sony Xperia Z. Masha bon telefòn, aunke e bateria si no tabata dura tantu manera e Nokia, pero m’a kustumá tòg ku e kargament’i telefòn un bes pa dia ei. E Sony aki si no tin ‘Corning Gorilla Glass’, sino un ‘Shatter Proof Glass’. Pero ya komo ku e Nokia, mi no a uza ‘screen protector’ i nunka nada no a pasa e pantaya, m’a pensa ku esaki tambe lo no tin mester di niun ‘screen protector’. Pero ora mi tabata hinka mi telefòn den mi saku huntu ku e yabi, sambèchi, skrufdrai, blet, ko’i kòrta uña, kuchú di slais keshi i un aispik, e pantaya aki si a raspa anto raspa mes. Aworakí mi tin un telefòn ku di baina mi por taip ariba. Kasi nada mi no por hasi ku e telefòn, pasó e pantaya ta asina raspá ku e telefòn no ta respondé ora mi primi ariba. Yamada ta kos ku mi no por hasi mes, pasó ora di sera, e telefòn no ta sera. E telefòn ta keda habri, kome tur mi sèn.
Pues esaki a kambia mi nesesidat i a pone ku awor mi kriterio prinsipal ta ‘Corning Gorilla Glass’ dor di e bon eksperensia anterior ku mi tabata kuné. Bo ta komprondé unda mi ke yega?
For di un prinsipio ku mi tabata sa ku mi ke baha i instalá ‘apps’ ku kos, lo mi no a kumpra Nokia, pasó Nokia no ta uza Android. Mi bista tabata mas pa e durashon di bateria, kual despues a resultá algu ku mi a siña biba kuné tòg. E kargamentu di telefòn un bes pa dia ei no ta dje malu ei. Mi tin ku djis sòru pone e telefòn karga tur anochi, i durante dia e ta bai bon bon. Pa loke ta trata e pantaya, bon mirá, e ‘Shatterproof Glass’ tambe ta bon bon. Ta ami tin ku stòp di pone mi telefòn kaminda ku tin kosnan skèrpi manera yabi, sambèchi, kuchú di kòrta apel, aispik èts. Anto si mi djis sto’i hasi floho i pichiri, kumpra un ‘screen protector’ di 3 dòler, mi pantaya lo keda bon bon!
Bo ta komprendé loke mi ke men?
Manera mi a menshoná ariba, hopi hende muhé, debí na sierto nesesidatnan ku nan tin, ta kai pa hòmbernan ku lo tuma nan hasi pen-bieu un dia. Hòmbernan muheriego por ehèmpel for di edat yòn a desaroyá abilidatnan pa konkista muhé. Nan nesesidat (pa un motibu òf otro) ta pa tin yen muhé. Manera Gibi Doran a bisa….”E no por mira saya”. E hòmbernan aki (sakando e fama di Gibi afó) sa kon pa papia ku muhé. Nan sa kon pa trata muhé pa muhé pa muhé kai mané patia bèrdè pa nan. E muhé por bira asina kèns riba e hòmbernan aki (pa motibu di e manera ku e hòmber ta kumpli ku nan nesesidatnan sikológiko) ku e hòmber por tuma e muhé hasi manera e haña ta bon.
Si nan sa kon pa hasi esaki ku un muhé, nan sa kon pa hasié ku mas. Komo nan tin e abilidat pa haña kua muhé ku e ke, e ta bira loke nan ta yama ‘unresponsive’. E ta trata bo bon pa un tempu, duna bo atenshon pa un tempu, te dia e ta kansa òf mira un otro ku ta interes’é mas ku bo. Bo bin ku yu riba dje, b’a kue awa mes. Bo ta flèt tur su kaya!
Pero prèt ta ku si bo puntra un muhé ki tipo di hòmber e ke, e lo no deskribí e tipo di hòmbernan ei. E lo deskribí un hòmber, fiel, sensibel, ku ta trat’é bon, dun’é tur kariño i atenshon, ku ta komprondé, ku ta komuniká bon kuné èts. Pero pa un motibu òf otro, ora nan sali eifó, nan ta kai pa ‘Gibi Doran and Co’!
E kos ta ku pa motibu di e muhé su nesesidatnan inkonsiente, e hòmber fiel, sensibel, ku tin mas tendensia di tene kuenta ku bo sintimentu i nesesidatnan konsiente, no ta atraktivo den promé bista pa e hende muhé. E muhé di forma inkonsiente ta buska e hòmber ku mas ta kumpli ku su nesesidatnan inkonsiente, i e ta mira kua hòmber lo por kumpli ku su nesesidatnan aki sin paga tinu kuantu doló’i kabes e hòmber aki lo por trese kuné.
Awor, lo bo ta puntra ta kiko t’e nesesidatnan inkonsiente di hende muhé anto? Esei ta difísil pa mi bisa, pasó manera mi a indiká, nesesidat sikológiko di kada hende ta diferente, i nan ta forma i kambia dor di situashon di bida ku el a nase aden, su kriansa, kerensha (religioso) i eksperenshanan di relashonnan anterior. Pero, hopi hende muhé ta wòrdu atraé pa sierto kosnan básiko den hende hòmber i esei ta:
1. Rekurso finansiero (pa komodidat i status den bida).
2. Haltura (pa laga nan sinti nan mes protehé.)
3. Tur loke un hòmber ta haña pa medio di tèstòsteròn, esta kurpa muskuloso, barba, stèm bas profundo, kachete hanchu, i ambishon pa yega na hopi rekurso, fama, logro èts.
Den ‘Niun Pátaka’ mi a splika ku tur hòmbernan aki tin un kos ku nan. Nada ku ta dushi i bon no ta bin pòrnada, meskos ku si bo kome un bon saté ku batata chines ku hopi sous ariba, konta ku e siguiente dia bo por haña kakamentu!
Karakterístikanan manera inteligensia, konosementu, personalidat ta ‘nice to have’ i nan lo bisa ku nan ta importante, pero investigashon ta mustra otro.
Den mayoria kaso, e hòmber ku na final e muhé lo por tin algu duradero kuné, den un prinsipio nan ta konsiderá nan laf, no spontáneo, ‘needy’ òf muchu sensibel. Prèt ta ku e hòmbernan aki ta kumpli ku nesesidat inkonsiente di nèt e mal muhénan ku lo tuma nan hasi, i asina e siklo ta sigui bai. P’esei awendia segun nos persepshon, no tin ni bon hòmber, ni bon muhé. Pero nan tei. Ta bo bista tin ku habri pa nan!
Lo mi sigui riba e tema aki un otro bia!
[Si bo a gusta e artíkulo aki i/òf bo ta hañ’é interesante, kompartié ku bo amigunan. Sinti bo liber pa laga bo komentario atras!]
**Images used in this article hold copyright by their respective authors. I’m not the owner nor do I hold copyright on these images. I just needed the image for illustration.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
Formalisashon di okupashon ilegal ta nifiká ku ta hasi loke ta nesesario den kuadro di lei, regulashon i di maneho stipulá pa por kambia status di e okupashon di unu ilegal, pa unu legal. Di e moda aki esun ku ta okupá e tereno lo atkerí derecho pa por usa e tereno, e lo keda registrá ofisialmente i e lo bai kumpli debidamente ku rekerimentunan manera pago pa e uso di e tereno i pago di onroerendezaakbelasting (OZB).
Segun e Maneho Nobo, lo trata mas tantu posibel pa formalisá den forma aselerá kasonan di okupashon ilegal ku konstrukshon riba dje, si nan tabata eksistí promé ku e ‘nulmeting’. Si lei, regulashon òf maneho no ta permití esaki, lo no por formalisá e okupashon ilegal. Den kasonan asina, lo basha e konstrukshon abou.
Di bario pa bario
Lo atendé di bario pa bario ku formalisashon den forma aselerá. Den seshon di informashon ta brinda habitantenan ku ta okupá tereno di Gobièrnu den forma ilegal oportunidat pa mèldu nan mes boluntariamente i denter di un término stipulá hasi un petishon pa formalisashon.
No mèldu boluntariamente
Si un habitante ku ta okupá tereno di Gobièrnu den forma ilegal no mèldu su mes boluntariamente, lo tuma medida di òrdu kontra di dje. Ademas, lo tin gastu adishonal pa e habitantenan aki.
Kòntrakt di hür temporal
Den kaso ku formalisashon ta posibel, lo firma un kòntrakt di hür temporal. Mas despues, e persona lo drenta den e proseso pa haña su derechi di èrfpagt. Na momentu di firma e kòntrakt di hür temporal lo determina e kompensashon pa e hür temporal.
Si a mèldu boluntariamente i hasi petishon pa formalisashon, despues ku sera e kòntrakt di hür temporal lo no kobra kompensashon ku forsa retroaktivo. Den kaso ku no a mèldu boluntariamente, lo kobra kompensashon ku forsa retroaktivo, te na e momento ku e okupashon ilegal a kuminsá, te un máksimo di 5 aña.


text:
WhatsApp a wordo actualisa y awo tin un caracteristica cu hopi a pidi pe, posiblemente e caracteristica MAS pidi. Tur hende cu a yega di haci uzo di e plataforma lo ta contento di tende cu, awo ta posibel pa delete e mensahe despues cu bo a mand’e. Y no solamente pabo, pero pa tur hende den e combersacion.
Potencialmente esaki ta permitibo di delete un mensahe prome cu otro hende les’e. Esaki sigur ta un tremendo noticia pa tur esunnan cu a yega di manda un mensahe y cu di biaha despues ta arepenti di a mand’e, cual probablemente mayoria di nos ta sinti asina.
Si bo press ariba e mensahe, bo ta haya e screen ta bisabo “delete” of “cancel” mescos cu prome. Pero cu e option nobo “delete for everyone” tambe. “Delete” ta djis kita e mensahe for di bo screen, pero “delete for everyone” ta kit’e pa tur e participantenan den e combersacion.
Sin embargo, tin algun advertencia relaciona cu e caracteristica aki. Manera cu bo manda e mensahe, bo tin basicamente shete minuut pa delete e mensahe pa tur hende, sino lo bo perde e oportunidad pa semper.
Adicionalmente, e caracterstica no ta tene na cuenta si otro nan a wak e mensahe of no, dus si bo wak e dos strepinan blauw, bo sa caba cu bo ta laat. Of, probablemente bo por delete e mensahe y ta sigur cu niun hende no a wak’e.
Si bo delete un mensahe pa tur hende, e lo bisa “”You deleted this message” riba bo pantaya y “This message was deleted” pa e otronan, di manera cu nan por wak cu bo a delete algo, a pesar cu nan no por wak kico e ta.
Tampoco no tin un mecanismo interno pa avisabo cu “delete for everyone” lo a faya pa un motibo of otro.
E actualisacion aki y e caracteristicanan ta masha uza actualmente, pero manera semper, e no ta traha tur caminda na e mesun momento.
Fuente: http://www.knowyourmobile.com/


text:
WILLEMSTAD – Personanan ku frekuentemente ta hasi uso di transporte públiko tin diferente keho riba e kalidat di servisio, orario, tarifa i tambe e konekshon entre e diferente rutanan.
Pa mehorá e servisio, kalidat i yega na un transporte públiko mas konfiabel, Minister di tráfiko i komunikashon, Zita Leito ke bin ku un reorganisashon den e sektor.
Outor Roelie van Beek
Na 2016, e kompania Re-Quest riba petishon di Fundashon pa Konsumidó a realisá un investigashon riba transporte públiko en general. Den e konklushonnan ta sugerí mehorashon tantu riba término kòrtiku komo término largu i ku ta rekerí alabes invershon.
Skemanan di ruta
Entre otro ta konsehá pa pone skemanan di ruta, inkluso orario i tarifa di bùsnan na e diferente paradanan di bùs. Tambe pa duna kurso di formashon na shofùrnan pa ta mas servisial i amabel. Tambe ta konsehá entre otro pa yega na mihó konekshon entre e diferente rutanan i tarifanan di bùs pagabel.
Minister Zita Leito-Jesus a splika ku su ministerio ta trahando riba un maneho pa por reorganisá e sektor di transporte públiko. T’e intenshon pa inkorporá e 400 bùsnan chikí den un koperativa ku konhuntamente ku ABC Busbedrijf lo tin di ehekutá e plan kual pa inisio di 2019 lo mester ta kla.
Tin usuarionan entrevistá ku tin krítika riba e diferensia di tarifa entre bùs chikí i konvoi, miéntras otronan ta kontentu ku bùsnan chikí ta drenta bario, kontrali ku konvoinan ku ta kore solamente rutanan pafó dje barionan.
‘No ta faktibel’
Di akuerdo ku Andres Everitsz kende ta presidente dje sindikato STU, e plan di minister Leito no ta faktibel. E ta indiká ku e kantidat di bùsnan chikí no ta sufisiente pa por yega na un koperativa. E ta sigui bisa ku di akuerdo ku lidernan grandi den mundu di koperativismo, e kantidat mester ta mas grandi pa e por ta eksitoso manera na Colombia, Venezuela, Brazil i otro paisnan den region.
Ademas e ta mustra riba e echo ku ABC Busbedrijf ta un kompania supsidiá pa gobièrnu, siendo ku bùsnan chikí ta ministerio di ekonomia mes ta stipulá tarifa di bùsnan chikí, siendo ku nan no ta haña niun klase di supsidio, ni no tin niun klase di areglo òf maneho pa nan haña niun klase di dispensashon di impuesto, di manera ku tarifanan di bùs chikí por ta mas barata.
Konosido shòfùr di bùs Humphrey Felipe a indiká ku mas di binti aña el a tende dje istorianan aki, pero tur a frakasá. El a indiká ku e problema, esta e mal kustumbernan ta manera un ‘kanser’ ku ta inkurabel.


text:
Presentacion educativo pa scolnan preparatorio y basico
ORANJESTAD (AAN)—- Luna di juni, nos pueblo ta celebra un di e fiestanan cultural di mas grandi riba nos pais Aruba, Esta e fiesta di San Juan Dera gay.
Pa e ocasion aki un biaha mas e comision di Departamento di Cultura Aruba consistiendo di empleado di dicho departamento, en cooperacion cu Ministerio di Cultura, manera un custumber tin un programa bon prepara, E programa 2018 pa celebra Fiesta di San Juan mihor conoci como Dera Gay ta consisti di lo siguiente:
– actividad educativo y informativo pa scolnan tanto basico y preparatorio;
– actividad pa publico general.
Cu esaki nos ta encera actividad educativo pa scol basico y preparatorio y actividad tambe pa publico general pa promove y mantene e celebracion tradicional di Dia di San Juan Dera Gay.
E programa educativo a inicia ayera diamars 12 di juni y lo finalisa dia 22 di juni 2018, sigur dos siman consecutivo muchanan lo bai gosa den Cas di Cultura, cu dos funcion cada dia, e prome ta cuminsa pa di 8’or y mey pa 10’or di mainta y e segundo funcion lo ta di 10’or y mey pa 12’or di merdia.
E promer dia un cantidad di di alumnonan di scolnan preparatorio y basico a atende y siña di e presentacion den Cas di Cultura. Tin un grupacion musical consistiendo di empleadonan di Departamento di Cultura mes, y reenforsa pa otro musico amigo, cu lo bai deleita e muchanan cu musica di San Juan y tambe Tipico. Ademas a duna demostracion di e celebracion di e Fiesta di San Juan y Dera Gay.
E demostracion y presentacion ta encera comparti informacion tocante e historia y su origen, unda cu e Fiesta di San Juan a cuminsa y tambe e baile di Dera Gay. Ademas ta duna splicacion di musica folclorico, principalmente e cantica di Dera Gay.
Meta di actividad
E meta di e actividad ta pa educa y informa tanto e muchanan local y emigrante encuanto e tradicion di Fiesta di Dera Gay na un forma dibertido. E formacion aki ta contribui na mantene y Promove nos folclor, cultura pa asina atrabes di e mucha otronan tambe por haya aprecio pa nos cultura.
Minister di Cultura y Comision Celebracion Dianan Nacional ta sostene tur organisacion y clubnan cu ta organisa e evento di San Juan y Dera Gay aki den nan bario y ta invita tur organisador pa tuma contacto cu Departamento di Cultura Aruba na telefoon 582-2185 tambe por manda informacion na info@cultura.aw, of pasa personalmente na Horizonte Building riba L.G. Smith Boulevard banda DA, prome piso, pa asina informa di nan actividad pa e por bin den e calenderio di actividadnan di Fiesta di San Juan y tambe corda pa entrega bo peticion pa e ayudo financiero “subsidie” y of den forma di material manera tent y baricada na tempo pa cu e festividad ariba menciona.
Tambe pa e aña aki un biaha mas lo bai duna reconocemento na un di e barionan cu ta organisa e tradicional fiesta di San Juan regularmente y tur esaki lo bay ta dia 24 di juni mes cu ta dia di San Juan “Dera Gay”.


text:
Monday, May 30, 2011
Bon dia na tur nos amiga/onan riba nos dushi islanan di Aruba, Bonaire y Korsow!! Ta nos deseo cu awe lo ta un dushi dia pa bo den Senjor! Riba foto boso ta mira un dos bistanan na e parti zuit dje isla di Aruba - den loke tabata yama "The Lago Colony" -un lugar cu ta trece hopi memorianan pa esnan di mas edad. Tambe na e entrada na Lago Colony boso ta mira e bunita bista aki di un anker! Esey ta pone nos corda ariba Cristo Jesus - e anker di nos alma den e laman turbulente di bida! Bo ta ancra riba e Roca Fiel? Nos ta sigui awe nos tres mkensahe cortico ariba e topico di Fe:
Den Scritura nos ta wordo spierta masha cla mes tocante Fe. E fe di cual nos ta wordo spierta den Scritura ta, pa nos kere den e Yiu di Dios, esta nos Señor y Salbador JesuCristo.
Asina pronto cu Adam a peca, pica a drenta den mundo. Y na e mes un tempo Señor a duna e promesa di un Salbador Kende lo nace for di mohe. (Genesis 3:15,16). Segun e Scritura ey, ta e simiña di e mohe lo pachura cabes di e colebra (cual ta representa Satan), y no e mohe mes. (Mira Rebelacion 20:1-9).
Cu tur respet y reverencia na e mama di Señor Jesus, esta Maria; nos mester duna e spiertamento aki, esta: Cu den nos Islanan muchu mas hende ta haci oracion y ta depende pa nan salbacion ariba e mama di Jesus na lugar di confia den nos Señor Jesus. Pero esey ta e berdad.
Di acuerdo cu Scritura, ta e personanan cu ta confia den Señor Jesus, ta ricibi pordon di picanan y bida eterno. Ta pa e proposito ey nos Señor a nace di un birgen pa medio di obra di Spirito Santo. E historia relaciona cu Su nacemento por ser lesa den Mateo 1:18-25, y tambe den Lucas capitulo uno y dos. Aki mi kier encurasha tur hende pa bo lesa e Scriturnan ey, y tambe e resto di Scrituranan, tanto ta den Testament Biew como den Testament Nobo. Anto cu yudansa di e Spirito Santo di Dios, nos lo comprende hopi cla cu: “No tin salbacion den NINGUN OTRO, pasobra bou di cielo no tin otro nomber duna na hende, pa medio di cual nos mester wordo salba”. Lesa Echunan 4:8-12 (anto huzga pa bo mes).
Amigonan di tur edad, segun Scritura, Fe ta bini pa medio di tendemento, y tendemento pa medio di e Palabra di Cristo. Otro traduccionnan ta pone asina aki: “Fe ta bini door di tendemento di e mensahe, y e mensahe ta wordo tendí door di e Palabra di Cristo.” (Romanonan 10:17). Di manera anto, si un persona ta anhela pa sabi ta kico e mester haci pa e por tin e fe di salbacion y pordon di picanan; nos mester scucha y obedece na e loke cu e Palabra di Dios ta bisa nos. Y nos por ta sigur cu cerca Dios no tin distinccion di persona, pasobra nos tur a peca, y ta falta e gloria di Dios. Pero door di obedece Dios pa medio di fe den Cristo, nos ta wordo hustifica gratuitamente door di e gracia di Dios, pa medio di e redencion cu ta den Cristo Jesus. (Lesa Romanonan 3:21-30).
Amigonan stima pa nos Señor Dios Su mes; siendo cu E no a spaar ni Su propio Yiu, ma a dun’E pa nos tur. Con anto E lo no duna nos tur cos di gracia cu nE?
E Apostel Pablo, scribiendo na e keredornan na Roma, ta declara na nan lo siguiente: “Tempo cu nos tabata sin forsa ainda, Cristo a muri pa nos net na tempo.” Anto e sigui bisando: “Pa un bon hende kisas un persona lo risca muri p’e. Pero Dios a demonstra Su propio amor pa nos den esaki: mientras cu nos tabata pecadornan ainda, Cristo a muri pa nos.” Lesa pa fabor Romanonan 5:1-11. Lesa e porcion aki cu sinceridad y seriedad, y cu yudansa di Spirito Santo di Dios nos lo comprende y wordo encurasha pa obedece di henter nos curason. Ta e Spirito Santo di Dios, mediante e Palabra di Dios, ta yuda nos den e dia aki di salbacion.
Awor laga nos conclui cu un spiertamento solemne na henter Antiyas di abla Papiamento, y tur otro cu ta residencia aki riba e islanan. Y ta for di e mes carta sciribi na e rumannan cu tabata biba na Roma. Na prome lugar e spiertamento ta bai particularmente na e Judiunan e tempo, ma e berdad tocante e spiertamento ey ta mescos pa nos tambe cu no ta Judiu di nacemento. Aki e Apostel ta declara cu no ta tur e Israelitanan a acepta e bon nobo. Pasobra Isaias ta bisa, “Señor, kende a kere nos mensahe? Asina ta cu fe ta bini for di tendemento di e mensahe, y e mensahe ta wordo tendí pa medio di e Palabra di Cristo.” Anto e Apostel ta puntra e loke por wordo puntra na henter Antiyas y Aruba. “Nan no a tende? Sigur cu si: nan bos, of nan palabranan a bai den henter mundo, te na e finnan di e mundo.” Nos ta scirbi esaki pa henter Antiyas y Aruba por sabi cu e Evangelio a wordo proclama den e Islanan aki pa ya mas cu cincuenta añanan. P’esey ta para scirbi: “Si bo a tende Su bos awe, no haci bo curason duro.” (Lesa Hebreonan 2”1-4 y tambe 2 Corintionan 6:1-2).
Posted by Bicento & Betty Henriquez at 5:20 AM No comments: Links to this post
Wednesday, May 18, 2011
FE - continua
Den nos prome mensahe tocante fe, nos a menciona e spiertamento cu Spirito Santo ta duna pa e dianan aki den cualnan nos ta bibando actualmente. Y esey ta, cu algun hende lo cai for di e fe, y scucha na spiritonan gañador y cosnan siña pa demoñonan. Siendo cu e Apostel ta menciona cu ta algun lo cai of lo bandona e fe; e spiertamento solemne aki ta bai principalmente na personanan cu ta siña of te predica na otronan.
Y pa e motibo ey, e Apostel ta spierta Timoteo pa e predica e palabra; of manera e por wordo bisa tambe: predica, of proclama e mensahe , of e Evangelio, cu ta nifica pa proclama e noticia, e bon noticia. Sea cla na tempo of for di tempo –pues, proclama e bon nobo na tur tempo. Ademas, coregi, reprende y encurasha cu hopi pacenshi y cu instruccion cuidadoso. Pasobra e tempo lo bini cu hende lo no soporta doctrina sano mas. Ma na lugar di scucha na doctrina sano, nan lo tin un gran numero di siñadornan pa bisa loke nan orea cu ta kishiki kier tende. Y nan lo bira nan oreanan for di e berdad, y bira un banda na mito, of sea na fabula.
Sea sigur, Amigonan stima pa Señor Su mes, cu no ta pornada e Spirito Santo a y ta spierta nos awe tocante di e peliger grandi aki cu lo tin consecuencianan eterno pa esunnan cu sera nan oreanan pa e berdad cu ta den Cristo, pa nan biba den brasa di mentira y di inmundicia. Y peor ora cu un persona no kier ni tende mes tocante di repentimento di pica y fe den nos Señor JesuCristo. Anto e Apostel ta conclui cu e palabranan aki como un encurashamento na cada uno cu su fe ta den Jesus awe, y cu ta boluntario pa sigui den Su stapnan: “Pasobra ami ta cla pa wordo drama manera un ofrenda di bebida, y e tempo a yega pa mi bai. Mi a lucha e bon lucha, mi a termina mi careda, mi a warda e fe. Di awor padilanti e corona di husticia ta reserva pa mi, cual e Señor, e Hues husto lo recompensa mi cu n’e ariba e dia ey – y no ami so, ma tambe na tur cu a anhela pa Su binida (aparición).
Beibel ta spierta y encurasha nos masha serio mes tocante fe den Cristo, y fe den nos bida diario. Ma e fe aki ta esun cu ta bini pa medio di e palabra di Dios den Scritura. Ta pa e proposito ey, Señor a y ta duna donnan na hende. Segun Scritura, Dios a duna e Iglesia donnan spiritual despues di e resureccion y asencion di Señor Jesus. Mira Efesionan 4:1-16. Aki nos por lesa cu despues di Su morto y resureccion, Señor Jesus a duna algun como Apostel, y algun como profeta, y algun como Evangelista, y algun como pastornan y siñadornan. Y esakinan a wordo duna pa prepara e pueblo di Dios pa e trabao di sirbimento, pa e curpa di Cristo wordo edifica, te ora cu nos tur (cu ta kere e Evangelio) por yega na e unidad den e fe, y den e conocmento di e Yiu di Dios, y bira madura te na e medi di plenitud di Cristo. Pasobra no ta e boluntad di nos Tata Celestial, pa nos keda infantenan tira di un banda pa otro door di e olanan, y supla aki y aya dor di tur sorto di biento di doctrina y dor di triki di hende cu ta astuto den mentira pa desvia hende.
Nos lo continua si Señor permiti pa nos biba – B&B Henriquez
Y pa e motibo ey, e Apostel ta spierta Timoteo pa e predica e palabra; of manera e por wordo bisa tambe: predica, of proclama e mensahe , of e Evangelio, cu ta nifica pa proclama e noticia, e bon noticia. Sea cla na tempo of for di tempo –pues, proclama e bon nobo na tur tempo. Ademas, coregi, reprende y encurasha cu hopi pacenshi y cu instruccion cuidadoso. Pasobra e tempo lo bini cu hende lo no soporta doctrina sano mas. Ma na lugar di scucha na doctrina sano, nan lo tin un gran numero di siñadornan pa bisa loke nan orea cu ta kishiki kier tende. Y nan lo bira nan oreanan for di e berdad, y bira un banda na mito, of sea na fabula.
Sea sigur, Amigonan stima pa Señor Su mes, cu no ta pornada e Spirito Santo a y ta spierta nos awe tocante di e peliger grandi aki cu lo tin consecuencianan eterno pa esunnan cu sera nan oreanan pa e berdad cu ta den Cristo, pa nan biba den brasa di mentira y di inmundicia. Y peor ora cu un persona no kier ni tende mes tocante di repentimento di pica y fe den nos Señor JesuCristo. Anto e Apostel ta conclui cu e palabranan aki como un encurashamento na cada uno cu su fe ta den Jesus awe, y cu ta boluntario pa sigui den Su stapnan: “Pasobra ami ta cla pa wordo drama manera un ofrenda di bebida, y e tempo a yega pa mi bai. Mi a lucha e bon lucha, mi a termina mi careda, mi a warda e fe. Di awor padilanti e corona di husticia ta reserva pa mi, cual e Señor, e Hues husto lo recompensa mi cu n’e ariba e dia ey – y no ami so, ma tambe na tur cu a anhela pa Su binida (aparición).
Beibel ta spierta y encurasha nos masha serio mes tocante fe den Cristo, y fe den nos bida diario. Ma e fe aki ta esun cu ta bini pa medio di e palabra di Dios den Scritura. Ta pa e proposito ey, Señor a y ta duna donnan na hende. Segun Scritura, Dios a duna e Iglesia donnan spiritual despues di e resureccion y asencion di Señor Jesus. Mira Efesionan 4:1-16. Aki nos por lesa cu despues di Su morto y resureccion, Señor Jesus a duna algun como Apostel, y algun como profeta, y algun como Evangelista, y algun como pastornan y siñadornan. Y esakinan a wordo duna pa prepara e pueblo di Dios pa e trabao di sirbimento, pa e curpa di Cristo wordo edifica, te ora cu nos tur (cu ta kere e Evangelio) por yega na e unidad den e fe, y den e conocmento di e Yiu di Dios, y bira madura te na e medi di plenitud di Cristo. Pasobra no ta e boluntad di nos Tata Celestial, pa nos keda infantenan tira di un banda pa otro door di e olanan, y supla aki y aya dor di tur sorto di biento di doctrina y dor di triki di hende cu ta astuto den mentira pa desvia hende.
Nos lo continua si Señor permiti pa nos biba – B&B Henriquez
Posted by Bicento & Betty Henriquez at 7:09 AM No comments: Links to this post
Tuesday, May 3, 2011
FE
FE
Nos mensahe pa awe ta bai tocante fe. Scritura y principalmente e Testament Nobo, ta papia cu nos cu hopi énfasis tocante di fe. Den e Testament Bieu nos por haya fe menciona dos bes, mientras cu den e Testament Nobo, fe ta wordo menciona banda di dos shen y cuarenta bes (240).
E mensahe pa awe na prome lugar ta un spiertamento for di Scritura, na nos tur cu ta profesa fe den nos Señor y Salbador JesuCristo. Den prome Timoteo capitulo cuater cuminsando cu versículo uno, nos ta lesa lo siguiente: “E Spirito ta bisa claramente cu den e ultimo dianan of temponan, algún lo cai for di e fe dor di duna atención na spiritonan engañoso y cosnan siña pa demoñonan.” Aki, amigonan, e spiertamento ta dirigi na cada uno di nos cu ta profesa fe den nos Señor y Salbador JesuCristo. Pasobra un hende no por bandona of cai for di algo cu e no tin.
Den prome Timoteo, capitulo seis, cuminsando cu vers 3, nos ta haya e mes un spiertamento cu ta bisa nos lo siguiente: “Si algún ta siña doctrinanan falso, y no ta di acuerdo cu e instruccion sano di nos Señor JesuCristo, y na doctrina cu ta según santidad; e ta orguyoso, y no ta comprende nada; ma e tin un interés cu no ta saludabel tocante preguntanan controversial y argumentonan cu ta resulta den envidia, pleitamento, palabranan di abuso, y sospecho malo. Anto e Apostel ta sigui spierta tocante e pensamento robes, cu un persona cu ta hiba un bida consagra na Dios lo tin ganashi of entrada financiero. Sigui lesa e Capitulo 6 di 1 Timoteo 1-10. Kere of no, rumannan precioso den Cristo; cualke di nos por cai pa e sorto di siñansa ey. Pero e contesta berdadero ta wordo haya den e versnan 6-8, unda cada uno di nos cu ta kere di curason den nos Señor y Salbador Jesus ta inclui. Ey, e ta bisa nos lo siguiente: Ma santidad (esaki ta e persona cu ta bibando tur momento den comunión cu nos Tata Celestial, mediante di fe den Señor Jesus, y e presencia di Spirito Santo continuamente den nos bida. Y realmente, esey ta e parti y un bendicion grandi dia tras dia, y momento tras di momento). Pues aki e Apostel ta bisa nos, cu un bida dedica na Señor compaña cu contentamento ta di gran ganashi. Na Hulandes e ta wordo traduci pa “tevredenheid”, y esey ta e berdadero nificacion aki – y e ta scirbi pa cada uno di nos cu ta den Cristo. Y e ta repiti den vers 8. Nos lo continua cu e mensahe aki, si Señor permiti. Keda pendiente!!
Nos mensahe pa awe ta bai tocante fe. Scritura y principalmente e Testament Nobo, ta papia cu nos cu hopi énfasis tocante di fe. Den e Testament Bieu nos por haya fe menciona dos bes, mientras cu den e Testament Nobo, fe ta wordo menciona banda di dos shen y cuarenta bes (240).
E mensahe pa awe na prome lugar ta un spiertamento for di Scritura, na nos tur cu ta profesa fe den nos Señor y Salbador JesuCristo. Den prome Timoteo capitulo cuater cuminsando cu versículo uno, nos ta lesa lo siguiente: “E Spirito ta bisa claramente cu den e ultimo dianan of temponan, algún lo cai for di e fe dor di duna atención na spiritonan engañoso y cosnan siña pa demoñonan.” Aki, amigonan, e spiertamento ta dirigi na cada uno di nos cu ta profesa fe den nos Señor y Salbador JesuCristo. Pasobra un hende no por bandona of cai for di algo cu e no tin.
Den prome Timoteo, capitulo seis, cuminsando cu vers 3, nos ta haya e mes un spiertamento cu ta bisa nos lo siguiente: “Si algún ta siña doctrinanan falso, y no ta di acuerdo cu e instruccion sano di nos Señor JesuCristo, y na doctrina cu ta según santidad; e ta orguyoso, y no ta comprende nada; ma e tin un interés cu no ta saludabel tocante preguntanan controversial y argumentonan cu ta resulta den envidia, pleitamento, palabranan di abuso, y sospecho malo. Anto e Apostel ta sigui spierta tocante e pensamento robes, cu un persona cu ta hiba un bida consagra na Dios lo tin ganashi of entrada financiero. Sigui lesa e Capitulo 6 di 1 Timoteo 1-10. Kere of no, rumannan precioso den Cristo; cualke di nos por cai pa e sorto di siñansa ey. Pero e contesta berdadero ta wordo haya den e versnan 6-8, unda cada uno di nos cu ta kere di curason den nos Señor y Salbador Jesus ta inclui. Ey, e ta bisa nos lo siguiente: Ma santidad (esaki ta e persona cu ta bibando tur momento den comunión cu nos Tata Celestial, mediante di fe den Señor Jesus, y e presencia di Spirito Santo continuamente den nos bida. Y realmente, esey ta e parti y un bendicion grandi dia tras dia, y momento tras di momento). Pues aki e Apostel ta bisa nos, cu un bida dedica na Señor compaña cu contentamento ta di gran ganashi. Na Hulandes e ta wordo traduci pa “tevredenheid”, y esey ta e berdadero nificacion aki – y e ta scirbi pa cada uno di nos cu ta den Cristo. Y e ta repiti den vers 8. Nos lo continua cu e mensahe aki, si Señor permiti. Keda pendiente!!
Posted by Bicento & Betty Henriquez at 7:48 AM No comments: Links to this post
Subscribe to: Posts (Atom)


text:
Huidige artikelen
donderdag 15 maart 2018 - Diabierna Departamento di Impuesto no por duna servicio na MFA Savaneta
Valido pa dia 16 di maart
ORANJESTAD – Departamento di Impuesto ta participa cu diabierna, dia 16 di maart, su servicio di caha na MFA Savaneta lo ta cera debi na un cambio di indole organisatorio.
Departamento di Impuesto ta pidi su clientenan pa tuma nota di e participacion aki pa evita cualkier inconveniencia.
Por sigui tur informacion di Departamento di Impuesto riba e pagina di Facebook: https://www.facebook.com/impuestoaruba/ pa keda bon informa.
Gerencia di Departamento di Impuesto
15 di maart 2018


text:
ARUBAANSE VOETBAL BOND NO SA DI NINGUN CARGAMENTO DI BALA Lo parti como 2000 bala di futbol entre clubnan proximamente
Ta parce cu e carga tin como 10 aña warda den bodega: ARUBAANSE VOETBAL BOND NO SA DI NINGUN CARGAMENTO DI BALA
Lo parti como 2000 bala di futbol entre clubnan proximamente
“Nos no tabata sa di ningun cargamento di bala di CONCACAF pa AVB. Ta riba Facebook nos tambe a mir’e, pero nos no conoce e agencia di carga ey y mi persona nunca a wordo notifica cu tin carga pa nos”, asina ing. Richard Dijkhoff, Presidente di Arubaanse Voetbal Bond (AVB) a reacciona riba e publicacionnan riba red social relaciona cu destruccion di un cargamento di bala. “Ohala nan por a informa nos di e cargamento pa asina nos por a haci e tramitenan financiero pa asina ainda evita cu nan a wordo destrui. Pasobra pa AVB ningun momento e lo tabata un problema pa paga e invoerrechten, manera cu varios personanan a insinua” asina e Presidente a splica. “Na e momentonan aki mes AVB a caba di paga un suma basta halto na invoerrechten pa 2 container cu a yega cu materialnan pa parti entre e clubnan miembro y no ta asina cu AVB no tin fondo pa por a saca e balanan aki tambe”. E federacion di futbol di nos isla regularmente ta bestel bala y ta parti nan entre e clubnan afilia.
Ta bon pa aclaria si cu Directiva di Arubaanse Voetbal Bond (AVB) a keda sorprendi cu e publicacion. AVB ta sigura di no tabata sa di e cargamento aki. Riba e potret por mira un label cu ta bisa cu nan ta procedente di CONCACAF y ta skirbi nomber di e Presidente di CONCACAF di e tempo ey. Dicho persona ey mes tin varios aña caba di no ta Presidente mas di CONCACAF y AVB ta sigura cu no ta trata di un cargacion recien manera hopi hende ta kere. Na e diseño di e bala por tuma nota tambe cu e modelo ta hopi bieu y no ta uza nan mas. Asina mes, AVB a check den su bukinan y no por mira ningun caminda cu a traha cu e agencia di carga den cuestion. A purba haya contacto cu nan awe via telefon pero envano.
Pa casualidad, AVB mes ta den proceso pa parti 500 bala di futbol cu nan tin den stock. Ta deliberando cu e clubnan di futbol pa mira cuanto liga nan tin pa parti e balanan. Mientrastanto a haci un otro pedida di 1500 bala adicional cu lo bay na e clubnan.
Arubaanse Voetbal Bond ta enfatisa cu regularmente sa haya cargamento di bala tanto for di CONCACAF como for di FIFA y ta percura pa distribui e balanan bou di e ekiponan. Por ultimo AVB ta enfatisa cu nan no ta e broker menciona den e articulo di Aduana na cual ta referi na dje kendenan a duna ordo pa destrui e balanan.


text:
Huidige artikelen
woensdag 5 april 2017 - Hues a sentencia 18 persona pa incumplimento di declaracion di inkomstenbelasting
Ta importante pa cumpli cu e deber di entrega e declaracion
ORANJESTAD – Dia 4 di april ultimo 18 sospechoso mester a presenta na Corte den Prome Instancia pa un sesion special di casonan fiscal.
Hues a sentencia tur 18 persona cu boet di maximo Afl. 3.000,-, pa motibo cu nan no a haci declaracion di inkomstenbelasting y prima di seguro social di aña 2011, 2012 y/of 2013 of no a haci e declaracion dentro di e termino stipula. E suma total di boet imponi ta Afl. 44.000,- di cual Afl. 19.750,- a wordo imponi condicionalmente.
E maneho pa loke ta trata e persecusion penal di e personanan cu no ta haci declaracion of no ta haci declaracion dentro di e termino stipula y cu ta viola ley di belasting, lo continua durante e aña aki. Periodicamente lo presenta e tipo di casonan fiscal aki na hues. E siguiente sesionan di corte ta planea pa tuma lugar dia 24 mei y 7 di juni proximo.
Ta bon pa remarca cu ora hues duna un veredicto cu ta indica un castigo, esaki lo tin como consecuencia tambe cu e asina yama ‘strafkaart’ di e persona ta wordo yena cu e castigo ey. Esaki ta algo cu por wordo preveni.
Departamento di Impuesto ta haci un apelacion na su clientenan pa cumpli cu entregamento di e declaracion di inkomstenbelasting of cualkier otro tipo di belasting dentro di e termino stipula pa evita consecuencianan serio y indesea.
Gerencia di Departamento di Impuesto
5 di april 2017


text:
Ku kiko nos por asistí bo?
-
Hunta di Supervishon Finansiero di bishita serka Gobernador
Presidente y miembronan di Hunta di Supervishon Finansiero (College Financieel Toezicht) di bishita serka Gobernador
-
Dia di pèrdida di embaraso i yu resien nasí
SOAW a ofisialisá 15 òktòber komo dia pa konmemorá "Dia di pèrdida di embaraso i yu resien nasí"
Awendia ta posibel pa traha un sita 'online' pa renobá / saka bo pasport, sedula i reibeweis.
Bo a renobá bo pasport, sedula òf reibeweis resien? Kon bo a eksperiensia e servisio na Kranshi?
Nos no a enkontra resultado.


text:
Diskurso dia di outonomia 10-10-2018.
KORSOU TIN SU PROPIO DESTINO DEN SU MAN
Riba 10/10/2018 ta pa di 9 biaha ku nos ta kòrda bahamentu di Bandera di Antia Hulandes i e subimentu di nos bandera di Kòrsou riba Plasa Brion, komo símbolo ku nos a optené outonomia komo pais Kòrsou;
te awe tin hopi konfushon i diferente hende ta puntra si ya nos no a optené nos outonomia kaba for di 15 dezèmber 1954 ? I ta kiko asina tin speshal pa nos para ketu na 10 òktober si ya kaba nos tabatin outonomia?
Awèl ta importante pa aklará ku Kòrsou promé ku 10/10/10 no a konosé outonomia.
Kòrsou tabata forma un pais huntu 5 otro isla den e teritorio di Antia Hulandes (ántes bou di e status kolonial Curaçao en Onderhorigheden);
Konsekuentemente gobièrnu di Kòrsou no tabatin e outonomia manera awe.
Gobièrnu di Kòrsou i pueblo di Kòrsou tabata dependiente di régimen di gobièrnu di Antia, ku tabata konsistí di 6 isla i despues ku Aruba a sali riba 1 yanüari 1986, a keda Kòrsou huntu ku 4 isla mas den e konstelashon Antia Hulandes.
Riba 10 òktober 2010 Antia Hulandes a stòp di eksistí, nos a baha e bandera i Kòrsou a bira un pais outónomo den Reino Hulandes.
Outonomia ta nifiká simplemente bisa ku nos tin e potensial pa traha nos propio leinan, hiba nos mes maneho i hasi nos mes kosnan. Den palabra difísil nos ta yama esaki: outodeterminashon!
Outonomia ta duna nos un grado grandi di libertat, pero semper teniendo kuenta ku desaroyonan rondó di nos i ku por influensha nos.
Esaki ta un desaroyo importante den historia di Kòrsou.
Kòrsou for di 10/10/10 tin práktikamente tur instrumènt den su propio mas
E pregunta grandi ta: kiko nos kada unu ta hasi pa nos desaroyá i elevá Kòrsou?
Òf hopi di nos ta sinta wak otro pa kibra otro, kibra inisiativanan, stroba Kòrsou di bai dilanti?
Bo a puntra bo mes for di dia Kòrsou a bira outónomo, esta ku nos mes ta bas den nos kas: kiko abo a hasi pa Kòrsou ta mihó ku e tabata na 2010?
Laga nos pensa i reflehá!
Un kos nos por bisa sigur: pa nos a yega na e status outónomo den Reino, nos mester drai i wak bek un ratu den historia:
Nos historia ku ketu bai ta den moveshon!
Ku orguyo pueblo di Kòrsou por mira bèk riba su historia estatal ku a wòrdu desaroyá, kultivá i mantené dor di suidadanonan ehemplar di nos isla for di 1499 te presente.
E historia di Kòrsou ta unu riku i diverso. Diferente suidadano lokal i tambe estranheronan ku a establesé nan mes na Kòrsou, a sa di hiba un òf mas lucha di un manera konstante pa asina yega na derechi di igualdat, na emansipashon di un pueblo i asina krea un historia bibu pa Kòrsou…. un historia den moveshon.
E luchanan aki tabata bon fundá i nan a sosodé den forma di relevo (di generashon pa generashon) pa asina por a inisiá, kontinuá i mantené e proseso di emansipashon di Kòrsou.
Personahe nan manera e.o.: Tula pa libertat di katibu, Damanan di djarason ku a uni forsa na 1948 pa introdukshon di derecho di voto pa hende muhé na Kòrsou, Doktor Frumensio da Costa Gomez, ku a presidí e lucha pa Status outónomo di Antia Hulandes na 1954; luchadónan manera sr. Stanley Brown i Wilson Godett a lucha fuertemente 30 di mei 1969 pa mehoransa di e legislashon laboral;
Na 1993 sr. Miguel Pourier ku a organisá e promé referèndem statutario pa “Status Aparte”.
Na 2010 sra. Emily de Jongh-Elhage, den kalidat di e lastu premier di Antia Hulandes, a negoshá pa Kòrsou haña e status outónomo den Reino Hulandes.
E pèrsonanan aki por i ta wòrdu konsiderá i rekonosé komo hòmber I muhénan grandi den historia di Kòrsou ku a sa di pone e proseso estatal di Kòrsou den moveshon.
Kada unu a trese un moveshon den e proseso pa emansipashon den nan propio periodo, kual a sirbi pa e totalidat a kana di un manera ekselente i magnífiko pa un proseso kolektivo i eksitoso pa Kòrsou.
Gobièrnu di Kòrsou un biaha mas kier gradesí tur e personanan envolví i o nan famia pa nan aporte i kontribushon duná den e moveshon estatal aki ku a kontribuí di un manera òf otro na outonomia di Kòrsou. Nos mester ta agradesido i yama danki: DANKI!!
E proseso pa optené outonomia, ku Kòrsou a pasa aden, ta kuadra netamente ku e prinsipionan di “Nation Building”. Esaki ta enserá ku un pais ta traha riba su propio futuro, pa asina konstruí i desaroyá un pais pa sirbi su propio propósito.
Un otro meta di “Nation Building” ta pa uni un pueblo huntu ku su pais di manera ku huntu nan por forma un isla i pais fuerte
Gobièrnu den su afan pa strukturá i konstruí un mihó nashon mediante di su pueblo, kier enkurashá e inisiativa serka e pueblo di Kòrsou, mediante e programa di gobernashon.
Ta un oportunidat úniko pa un pais por traha riba “Nation Building”, konstrukshon di un nashon huntu, saliendo for di union den diversidat, manera: Religion i kreensia(nan) religioso, Etnisidat, kredo polítiko i situashon sosial i ekonómiko.
Den e kuadro ariba menshoná, pueblo di Kòrsou tin mester di mas “Nation Builders”….. I nos TIN nan!!!.
Laga kada un di nos ku por forma e “Building Blocks” duna di nos parti pa e pais por prosperá.
Nos tin nos futuro den nos mes man, nos no ta dependiente di otronan ni por tira falta riba otronan. Tur karta ta den nos mes man.
Bibando un bida outónomo pueblo, esta kada un di nos, ta deskubrí i realisá su propio ròl den nos komunidat i ta krea asina un plataforma di disponibilidat pa traha huntu.
Mas fuerte aún, hibando un bida ku un pensamentu outónomo, pero ku e mira pa traha huntu, nos ta promové harmonia soshal, konsenshi, emansipashon i alabes un desaroyo ekonómiko den nos pueblo.
Kresementu di un nashon ta sosodé solamente ora ku un pueblo ta sostené i karga e ideanan i plan nan akordá. Balor klave den esaki ta komunikashon efektivo, komprenshon mutuo, toleransia, un vishon fiho. Mas ku tur kos, e ta un kompromiso general di pueblo pa pueblo!
Huntu……. Solamente huntu nos por logra krea un Kòrsou realmente outónomo I próspero.
Ta mi konvikshon fuerte ku pa nos por logra un mihó pais, nos mester kere ku nos por i kuminsá kaminda nos por, trahando huntu ku otro ku un propósito nos dilanti. Traha huntu djis pa bisa ku nos ta traha, nos no ta yega.
Laga nos ban wak huntu den e binokular o teleskop pa nos por sigui traha kada un di nos huntu pa un mihó Kòrsou!
Marilyn Alcalá Wallé
Minister di E.S.K.D.
.
.
.
.
.
.
.
.


text:
CARACAS, Venezuela- Miss Venezuela ya no ta e mesun certamen di beyesa como di nostalgia, refleho television di e pais cu tabata y esun cu e ta awo.
Den añanan 70 y 80 tabata tin un Venezuela di abundancia y di exceso, auto y autopista, e biahenan di weekend pa Miami, di e Concorde na Caracas y arkitectura audaz.
Tabata tin un espectaculo di e presupuesto abundante cu ta reuni famia y amigonan rond di e television, cu a influi America Latina completo y cu a crea un di e industrianan mas potente di e pais: e reinanan di beyesa.
“Den añanan 80 a crea e idea di cu nos ta produci muhenan bunita”, segun e escritor Venezolano Alberto Barrera Tyszka, un di e reconocementonan internacional den actualidad. E novelista no ta uza pa casualidad e verbo “produci”.
Venezuela ainda ta presumi di tin e muhenan mas bunita di mundo. E missnan tabata y ta, parti di e orguyo nacional hunto e beisbolistanan estelar y nan novelanan.
Sthefanie Gutierrez, kende diahuebs anochi a keda eligi como Miss Venezuela 2017, a cumpli cu e mesun standard di beyesa Venezolano cu a purba nan exito den e ultimo decadanan cu shete corona di Miss Mundo y shete di Miss Universo.
Ta p’esey por bisa cu e certamen, cu diahuebs a cumpli 65 aña, ainda ta vigente. Pero no, ya e no ta mescos.
“E Miss Venezuela cu abo ta corda ya no ta existi”, según Barrera Tyszka.
E academia fuerte di muhenan halto, di sonrisanan blanco y forsa y cabeynan preta cu e “asina yama dictador di beyesa”, Osmel Sousa a crea den añanan 80 ta sigui. Pero awendia, apenas tin presupuesto. Mucho menos scenarionan deslumbrante ni tampoco streanan internacional di cancion.
Tampoco e ta wordo celebra den Poliedro, un centro di convencion na Caracas cu capacidad di te cu 15 mil persona cu tabata grita e nomber di nan candidata faborito.
Caso ta cu e crisis a colapsa e sistema politico y economia, pero tambe e estetica di un pais cu menos placa y menos motibo pa frivolidad.
Fuente: http://www.bbc.com/


text:
Riba dianan 6,7 y 8 di juni, Corte Superior lo trata e caso di Apelacion di B. Fonseca, acusa di a asesina e politico Helmin Wiels.
Durante e tres dianan aki, e aspecto di siguridad lo ta sumamente fuerte, tanto pa publico cu lo ta desea di presencia e caso como pa miembronan di prensa. E caso a wordo trata den un regiezitting/pro forma dia 22 di maart 2018. E caso lo wordo trata ‘inhoudelijk’ ariba e dianan 6,7 y 8 di juni proximo.
CASO MAXIMUS WIELS
E caso Maximus ta relaciona cu e asesinato di e politico Helmin Magno Wiels, na 2013. Un di e sospechosonan principal den e caso aki ta Burney ‘Nini’ Fonseca cu lo a actua como intermediario entre esunnan cu a tira Wiels mata y esunnan cu a duna e orden pa e asesinato. El a keda sentencia na 25 aña di prizon.


text:
Nos a yam’e y berdad a haye na telefon. El a bisa cu mirando cu e tabata tin problema cu e boto, nan a bin topa cune den awa teritorial Venezolano y no a klaar in of notifica nada di loke tabata su presencia den awa.
Pero ta problema e tabata tin y ta pesey mes esey tabata e direccion cu e mester coy cu tabata mas facil e momento ey. Awor aki ta acus’e di contrabanda di gasolin. Esey ta e acusacion cu tin contra dje.
A papia cune y ta den discusion cu nan y na momento cu e ta cla, e lo notifica y manda potret di tur loke ta pasando, pasobra ta problema cu e tin cu e boto y door cu nan a haye den awa teritorial, nan ta tild’e di ta envolvi den contrabanda di gasolin y esey no ta e caso.
E ta sano y salbo. Kustwacht ya caba ta na altura. Nan tambe tabata tin contacto cune. Awor aki e buskeda pa Booshi Wever a para. Pero tin un disputa entre e y autoridad Venezolano, door cu a hay’e den awanan teritorial Venezolano awo ta tild’e di ta den contrabando di gasolin.
A puntre si a hay’e cu algo ilegal e di cu no. Djis cu tin un diferencia di opinion entre e y autoridad Venezolano.


text:
E exposicion Mare Nostrum, ta bay over di e relacion entre Hulanda, Venezuela, y Antiyas den siglo 16 y 17. Durante e conferencia di prensa, e obranan actualmente ta na Zulia, Venezuela y e lo keda eynan te cu 27 di Februari 2018. Lo bay tin tambe na UNOCA un lectura ariba tur e trabaonan.
Durante e conferencia di prensa a hiba palabra, e otro artistanan cu ta forma parti di e exposicion aki, cualnan ta Sra. Glenda Heyliger, Sr. Elvis Lopez y tambe Sr. Ryan Oduber.
GLENDA HEYLIGER
Primeramente, Sra. Glenda Heyliger a hiba palabra, kende tambe tin su obranan na Venezuela, e tin tres obra en total. E prome ta Yankee Go Home, cu ta un obra politico. Esey el a uza e rampa, e banda di e edificio, e barco. Otro obra yama Soy Sal (Mi ta salu) y e ta trata over di prevencion y preservacion di bo historia, cultura y bo identidad. E otro ta Primeros Auxilios Soy Yo. Esey kiermen cu nos como Arubiano y den Caribe mester duna asistencia y amor y duna energia pa e progreso pa un y tur.
Pa Sra. Heyliger, e ta manera un closure, pe cuminsa di nobo. Su tata tabata 2e stuurman pa bay busca e petroleo di Maracaibo pa Aruba. Y tempo di segunda guera mundial nan tabata tuma hopi risico, di bay sin luz y bin bek sin luz. E cos ey, cu el a lanta cu Venezolano den cas, di banda di su tata. Semper el a scucha papia di corupcion, hipocrita, cu semper Venezuela su petroleo ta 60 cen di dollar. Y semper e tabata wordo categorisa “basura”. Pesey semper su tata tabata para e Mericano y bise “Yankee go the f* home”. Esey tabata algo hopi cerca di dje. E ta personal y e ta algo mundial.
ELVIS LOPEZ
Sr. Elvis Lopez tambe tabata un di e artista Arubiano cu a representa Aruba na e exposicion Mare Nostrum, Maracaibo. Su obranan ta papia di e relacion entre Aruba y Maracaibo, e sushi cu nos lama ta door di cu Aruba ta dilanti di Venezuela, e petroleo cu nos tin miedo di dje, cu cada biaha ta susha nos beachnan. Tur e cosnan aki ta trece nan dilanti den un forma di critica social, kico ta pasando ayanan y kico ta pasando akinan. E obranan mes, ora cu miranan ta papia di imigrancion, di e relacion, di e lama, di tera, di con e hendenan ta pasando actualmente, y con nos relacion ta un ke otro. Den e caso di inmigracion, Elvis a laga lanta un muraya, unda cu mayoria pais ta lanta un muraya pa stop inmigracion. Y riba e muraya a mustra e potretnan di corant, unda cu cada biaha ta saca potret cu ta deporta un persona manera cu ta algo masha grandi a haci di deporta e hendenan aki. Mester corda cu derecho humano ta prome cu tur cos. No mag di existi murayanan na mundo. Esaki ta un obra hopi sorterend pe, paso riba dje ta wak tur e potretnan di e hendenan cu a wordo deporta for di Aruba. Y ta haya un stempel den nan paspoort cu nan no ta bon bini na Aruba. Y un otro obra, ta a base di un soño, y den e soño el a wak un nubia cu un garoshi cu supermercado ta yena cu nubia. Y actualmente ta existi un dicho na Venezuela unda cu ta bisa cu ta bay supermercado y cumpra nubia, pasobra bo no tin e comestibel pa cumpra tampoco. Su otro obra ta papia di Mare Nostra, unda ta mira nubia, cu e nubianan por ta lama, por ta hende, por ta pisca. E ta refleha tur e historia di relacion di Aruba cu Venezuela, cu nos tin a traves di e lama, e miedo cu nos tin pa petroleo bin susha nos lama etc. Den un otro obra cu Elvis a pone ta, cu a wordo realisa eynan mes, ta mira e importancia di e relacion catolico den e pueblo. Despues di 14 aña, Elvis a bin haya un Maracaibo hopi sushi y door di esey el a traha un cero di sushi, unda cu el a traha un Birgen den verband cu no ta aparece mas. Esey ta mas o menos e obranan cu Sr. Elvis Lopez tin eynan.
RYAN ODUBER
Por ultimo, Sr. Ryan Oduber, cual tambe tin un obra na Venezuela. El a splica cu e obra cu el a traha na Venezuela, ta yama Transdesgeneracion y e ta trata di e tematica transportacion di conocemento, transportacion den nos DNA di hende pa hende. Ta trata e relacion entre Aruba cu Venezuela, via e barconan. E ta un barco traha for di comienso uzando e hamaca, e chinchoro, hamaca cosi. Di eynan el a traha e barco, di 6 m y tras di dje tin un otro barco chikito. E dos barconan aki ta pega na otro, na un liña bayendo di un luga pa otro. Ta papia di e famianan, pero tambe di e sanger cu nos tin den nos curpa, e Guajiro, e Africano, e Europeo. E contrabando entre Venezuela cu Hulanda, ta interesante pa sa si el a stop. For di añanan 1600 ya caba tabata tin contrabando. E productonan tabata wordo cambia pa sucu, coffee, cacao. Ta ripara con negoshi di cambio di producto a cuminsa di e dia ey caba.